

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA PRIMORSKO-GORANSKA**

Komisija za provedbu javnog natječaja za prijam u državnu službu na neodređeno objavljenog 16. listopada 2024. u „Narodnim novinama” broj 119/2024, na web stranicama Ministarstva pravosuđa, uprave i digitalne transformacije, Policijske uprave primorsko-goranske, za prijam u državnu službu na neodređeno vrijeme u Ministarstvo unutarnjih poslova, Policijsku upravu primorsko - goransku objavljuje

**POZIV NA TESTIRANJE KANDIDATIMA/KINJAMA**

koji/e su podnijeli/e pravodobne i potpune prijave te ispunjavaju formalne uvjete iz javnog natječaja za sljedeća radna mjesta:

1. **JEDINICA SPECIJALNE I INTERVENTNE POLICIJE**

**- referent – 1 izvršitelj/ica** *(administrativni referent za evidencije)*

**2. POLICIJSKA POSTAJA MALI LOŠINJ S ISPOSTAVOM CRES**

**- referent – 1 izvršitelj/ica** *(administrativni referent za evidencije)*

1. **POLICIJSKA POSTAJA CRIKVENICA**

**- savjetnik – 1 izvršitelj/ica** *(upravni savjetnik)*

1. **POLICIJSKA POSTAJA KRK**

**- savjetnik – 1 izvršitelj/ica** *(upravni savjetnik)*

1. **POLICIJSKA POSTAJA OPATIJA**

**- referent – 2 izvršitelja/ice** *(upravni referent)*

1. **POLICIJSKA POSTAJA RAB**

**- referent – 1 izvršitelj/ica** *(upravni referent)*

**7. SEKTOR PRAVNIH, FINANCIJSKIH I TEHNIČKIH POSLOVA, SLUŽBA MATERIJALNO-FINANCIJSKIH POSLOVA, ODJEL FINANCIJSKIH POSLOVA**

**- referent – 1 izvršitelj/ica** *(računovodstveni referent – financijski knjigovođa)*

**8. SEKTOR PRAVNIH, FINANCIJSKIH I TEHNIČKIH POSLOVA, SLUŽBA MATERIJALNO-FINANCIJSKIH POSLOVA**

**- ekonom – 1 izvršitelj/ica** *(ekonom – nabavljač namirnica)*

**9. SEKTOR PRAVNIH, FINANCIJSKIH I TEHNIČKIH POSLOVA, SLUŽBA ZA TEHNIKU, ODJEL ZA INFORMATIKU I KOMUNIKACIJE**

**- policijski tehničar – 1 izvršitelj/ica** *(policijski tehničar za komunikacije)*

**10. SEKTOR ZA IMIGRACIJU, DRŽAVLJANSTVO I UPRAVNE POSLOVE, SLUŽBA ZA UPRAVNE POSLOVE, ODJEL ZA PRIJAVNIŠTVO I OSOBNE ISPRAVE**

**- referent – 1 izvršitelj/ica** *(upravni referent za prijavništvo i osobne isprave)*

**11. SEKTOR ZA IMIGRACIJU, DRŽAVLJANSTVO I UPRAVNE POSLOVE, ODJEL PISARNICE**

**- referent – 1 izvršitelj/ica** *(administrativni referent)*

**Testiranje će se održati dana 12. studenog 2024. u Policijskom domu u Rijeci, Trinajstićeva 2, s početkom u 9.00 sati.**

**Pravni izvori za pripremu kandidata za testiranje objavljeni su na web stranici** Ministarstva pravosuđa, uprave i digitalne transformacije [https://mpudt.gov.hr](https://mpudt.gov.hr/) i web-stranici Policijske uprave primorsko – goranske <http://primorsko-goranska-policija.gov.hr/> **istovremeno s objavom javnog natječaja.**  
Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz javnog natječaja, ne smatraju se kandidatima/kinjama prijavljenim na natječaj te će im biti dostavljena pisana obavijest u kojoj se navode razlozi zbog kojih se ne smatraju kandidatima/kinjama prijavljenim na natječaj.  
Obavijest će biti dostavljena putem elektroničke pošte.  
Sve dodatne informacije kandidati/kinje mogu dobiti na telefon 051/430-215. 

**PRAVILA TESTIRANJA**  
1. Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem, kao i osobe za koje se utvrdi  da nisu podnijele prijavu na javni natječaj za radna mjesta za koje se obavlja testiranje, ne mogu pristupiti testiranju.

|  |
| --- |
| **NAPOMENA: Kandidati/kinje koji dođu u zgradu gdje se održava testiranje nakon vremena određenog za početak testiranja neće moći pristupiti testiranju.** |

 2. Po utvrđivanju identiteta i svojstva kandidata/kinja, isti će biti upućeni u dvoranu gdje će se održati testiranje.  
   
3. Za provjeru znanja, sposobnosti i vještina, kandidatima/kinjama se dodjeljuje od 0 do 10 bodova. **Smatra se da su kandidati/kinje zadovoljili/e na testiranju ako su dobili/e najmanje 5 bodova.**  
   
4. Za vrijeme testiranja **nije dopušteno**:

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija bez odobrenja osobe koja provodi testiranje;
* razgovarati s ostalim kandidatima/kinjama niti na drugi način remetiti koncentraciju kandidata/kinja;
* ukoliko pojedini kandidat/kinja prekrši pravila bit će udaljen/a s provjere znanja, a njegov/njezin rezultat Komisija neće priznati niti ocijeniti.

|  |
| --- |
| **NAPOMENA: Za vrijeme boravka u prostorijama gdje se održava testiranje kandidati/kinje su dužni/e poštivati kućni red i postupati prema uputama Komisije za provedbu javnog natječaja. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja, te će se smatrati da su odustali/e od daljnjeg postupka testiranja.** |

5. Na razgovor (intervju) pozvat će se kandidati/kinje koji su ostvarili ukupno najviše bodova na testiranju i to 10 kandidata za svako radno mjesto, a ukoliko se za radno mjesto traži veći broj izvršitelja, taj će se broj povećati za broj traženih izvršitelja.  
  
Ako je na testiranju zadovoljilo manje od 10 kandidata, na razgovor će se pozvati svi kandidati koji su zadovoljili na testiranju.  
  
Svi kandidati koji dijele 10. mjesto nakon provedenog testiranja pozvat će se na intervju.  
  
Komisija kroz razgovor (intervju) s kandidatima/kinjama utvrđuje znanja, sposobnosti i vještine te rezultate ostvarene u njihovu dosadašnjem radu.  
  
Rezultati razgovora (intervjua) boduju se na isti način kao i testiranje, tj. svakom pojedinom kandidatu/kinji se dodjeljuje određeni broj bodova od 0 do 10.  
  
**Razgovor (intervju) s kandidatima/kinjama koji/e zadovolje na testiranju provodit će se 12. i 14. studenog 2024. godine o čemu će kandidati biti naknadno obavješteni.**